พอดีกิ้งก่าโดนแมวกัด แต่ยังไม่ตาย แล้วเราไปช่วยกิ้งก่า แล้วโดนกิ้งก่างับ แบบนี้ถือว่าเสี่ยงติดเชื้ออะไรไหมครับ (ปกติกิ้งก่ามีเชื้ออันตรายอะไรไหมครับ)
สวัสดีค่ะ กิ้งก่าไม่ใช่สัตว์เลี้ยงลูกด้วยนม ดังนั้นจึงไม่ได้เป็นตัวนำเชื้อโรคพิษสุนัขบ้าได้แต่โรคอื่นๆที่อาจเกิดจากการถูกกิ้งก่ากัด เช่นการติดเชื้อแบคทีเรียที่มากับน้ำลายของสัตว์ ซึ่งหากเป็นแผลเปิดขนาดใหญ่ และดูแผลไม่ดี อาจมีการติดเชื้อที่รุนแรงได้ หรือการติดเชื้อบาดทะยักเพราะกิ้งก่าเป็นสัตว์ที่อยู่กับดินแนะนำพบแพทย์เพื่อประเมินความรุนแรงของแผล และฉีดวัคซีนบาดทะยักและรับยาฆ่าเชื้อแบคทีเรียค่ะเบื้องต้นสามารถล้างแผลภายนอกด้วยน้ำเปล่าสะอาดได้ เอาผ้าก๊อซพันบริเวณแผลไว้ และรีบไปพบแพทย์